UEFA Liga nacija 2020/2021.
UEFA Liga nacija 2020/2021. bila je druga sezona UEFA Lige nacija, međunarodnog nogometnog natjecanja u kojem sudjeluju muške reprezentacije 55 saveza članica UEFA-e. Natjecanje se održavalo od septembra do novembra 2020. (ligaška faza), u oktobru 2021. (finalno takmičenje) i martu 2022. (baraž za ispadanje). Portugal je branio svoj naslov, pobijedivši u finalu 2019. protiv Nizozemske. Međutim, nisu se uspjeli kvalificirati na finalno takmičenje 2021, završivši drugi iza Francuske u svojoj grupi. Nijedna od ekipa koja se kvalificirala na finalno takmičenje UEFA Lige nacija 2019. nije se kvalificirala na finalno takmičenje 2021. Francuska je u finalu pobijedila Španiju 2–1 i osvojila svoj prvi naslov UEFA Lige nacija.